Държавен вестник, бр. 14, 2026 г., стр. 1

Сряда, 4 февруари 2026 г.	
София	
Цена 0,61 евро/1,20 лв.
МИНИСТЕРСКИ СЪВЕТ
ПОСТАНОВЛЕНИЕ № 22
ОТ 29 ЯНУАРИ 2026 Г.
за възлагане на дейности на „Българска банка 
за развитие“ ЕАД
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Възлага на „Българска банка за 
развитие“ ЕАД („Банката“) управлението на 
Инвестиция 9 (C4.I9): Схема за субсидира­
не – обновяване на жилищни сгради, наричана 
по-нататък „Схема за субсидии“, чрез която да 
бъдат предоставени безвъзмездни средства на 
крайни получатели от частния сектор. За целта 
Министерството на финансите предоставя от 
Механизма за възстановяване и устойчивост 
на Банката сума в размер до 246 556 225 евро.
(2) „Българска банка за развитие“ ЕАД и 
министърът на финансите сключват споразу­
мение за изпълнение на Схемата за субсидии 
по ал. 1.
(3) Схемата за субсидии се изпълнява от 
Банката в качеството є на „Партньор по из­
пълнението на схемата“ при условията и по 
реда, определен в постановлението, в споразу­
мението, сключено с министъра на финансите, 
както и във вътрешните политики, правила, 
процедури и решения на Банката.
(4) Интензитетът на финансирането по 
Схемата за субсидии е 100 %.
(5) Сумата по ал. 1 се предоставя от Ми­
нистерството на финансите по сметка на 
Банката в срок до юни 2026 г. за:
1. извършване на разплащания по сключе­
ни споразумения за финансиране на водещи 
партньори;
2. такса за управление на Банката в размер 
до 5 % от сумата по ал. 1.
Чл. 2. (1) Средствата по чл. 1, ал. 1 се управ­
ляват съобразно приложимото европейско и 
национално законодателство и в съответствие 
с принципите на добро финансово управле­
ние и прозрачност, определени в Регламент 
(ЕС, Евратом) 2024/2509 на Европейския 
парламент и на Съвета от 23 септември 2024 
година за финансовите правила, приложими 
за общия бюджет на Съюза (OB, L 2024/2509, 
26.9.2024 г.), наричан по-нататък „Регламент 
(ЕС) 2024/2509“.
(2) При управлението и изпълнението на 
Схемата за субсидии не се допуска конфликт 
на интереси по смисъла на чл. 61 от Регламент 
(ЕС) 2024/2509.
(3) Лицата, отговорни за управлението 
и изпълнението на Схемата за субсидии, 
предприемат необходимите мерки, свързани 
с предотвратяването на измами, корупция, 
конфликт на интереси и двойно финансиране 
от Механизма за възстановяване и устойчи­
вост и от други програми на Съюза, както 
и от други национални или международни 
източници на финансиране.
(4) Средствата по чл. 1, ал. 1 се предос­
тавят и разходват при спазване на принципа 
„ненанасяне на значителни вреди“ по смисъла 
на чл. 2, т. 6 от Регламент (ЕС) 2021/241 на 
Европейския парламент и на Съвета от 12 фев­
руари 2021 година за създаване на Механизъм 
за възстановяване и устойчивост (OB, L 57/17 
от 18 февруари 2021 г.).
(5) Банката осигурява изпълнение на Схе­
мата за субсидии в съответствие с етап 75а 
от Решение № 237 на Министерския съвет 
от 2025 г. за одобряване на проект за изме­
нение на Националния план за възстановя­
ване и устойчивост на Република България 
и на проект за съдържанието на главата за 
REPOWEREU и Решение за изпълнение на 
Съвета от 22.07.2025 г. за изменение на Решение 
за изпълнение от 4 май 2022 г. за одобряване 
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
14
ОФИЦИАЛЕН РАЗДЕЛ